Yaaltji-yaaltji nyuntu leader wiru ngaraku

Nganampa pipa nyangatja

Pitjantjatjara

Panya easy ritamilantjaku nyangatja palyanu



Nyuntu yaaltji-yaaltji ritamilalku munu utjamilalku pipa nyangatja

|  |  |
| --- | --- |
|  | Minyma disability-tjara tjuta Australia-la (Women With Disabilites Australia - WWDA) pipa nyangatja palyanu.  Nyuntu panya ini ‘nganana’ nyakula kulinma panya wangkanyi WWDA. |
|  | Nganana atunymankupai disability-tjara minyma munu kungka Australia-la nyinapai tjuta. |
|  | Nganana atunymankupai **gender diverse** kulu disability-tjara Australia-la.  Gender diverse panya wangkanyi tjinguru putu nguwanpa kulini paluru nyitayira wiya munu kungka wiya. |
|  | Nganana nyangatja walkatjunu nyuntu ritamilantjaku.  Nganana piitja kulu tjunu nyuntu nyakula kulintjaku. |
|  | Munula pulka mulapa tjuta walkatjunu alatji **maru**.  Nyangatja panya maru munu pulkanya nyuntu uti nyakunytjaku. |
|  | Nganana nyuntunya nintini ini tjuta.  Ini paluru tjana ngaranyi pipangka page **46** pangka. |
|  | Pipa nyangatja panya palyanu tjuku-tjuku nguwanpa nyuntu ritamilantjaku.  Panya kulintja pulka tjutala kutju walkatjunu. | |
|  | Nyuntu mukuringkula nyawa pipa pulkanya kutjupa nyangatja website nganampangka.  [www.wwda.org.au/lead-toolkit/](https://wwda.org.au/lead-toolkit/) |
|  | Pipa nyangangka nganana wangkanyi tjukurpa tjuta panya kutjupa tjinguru nyuntu ritamilara tjituru-tjitururingkuku.  Palya nyuntu kutjupa tjapila nyuntunya alpamilantjaku. |
|  | Mukuringkula kutjupa tjapila pipa nyangatja alpamilara ritamilantjaku.  Nyuntumpa malpa munu nyuntumpa walytja kulu tjinguru nyuntunya alpamilalku. |
|  | Nyuntu palya purkarangku ritamilala munu palyala pipa nyangatja. |

Nyaa ngaranyi munu wangkanyi  
pipa nyangangka?

[Nganampa pipa tjara 6](#_Toc179531137)

[Nyaa leader? 8](#_Toc179531138)

[Kutjupa-kutjupa tjuṯa nyuntu nintiringkula palyaḻku leader kuṉpu ngaṟanytjaku 9](#_Toc179531139)

[Principle panya nyanga tjananya waṉaṉma leader wiṟu ngaṟanytjaku 13](#_Toc179531140)

[Principle 1: Kulintja tjuṯa kampa kutjupanama leader-angku palyalpai  
tjuṯa tjara 15](#_Toc179531141)

[Principle 2: Kutjupa-kutjupa wiṟu tjuṯa kuliṟa witiṟa kanyintjaku munu palyantja tjuṯa kuḻu 20](#_Toc179531142)

[Principle 3: Kutjupa-kutjupa wiya nganaṉala wiyangka 24](#_Toc179531143)

[Principle 4: Aṯunymankunytjaku munu alpamilantjaku tjuta 29](#_Toc179531144)

[Principle 5: Walytjangku wiṟuṟa aṯunymanama munu ngura   
nyuntumpa kuḻu 33](#_Toc179531145)

[Nyuntunya alpamilaṉtjaku 38](#_Toc179531146)

[Ini tjuṯa 46](#_Toc179531147)

[Ngananala-kutu wangkanytjaku 49](#_Toc179531148)

## Nganampa pipa tjara

|  |  |
| --- | --- |
|  | Leader tjuta disability-tjara ngaranytja wiya Australia-la. |
|  | Palu Anangu disability-tjara tjinguru leader wiru ngaraku. |
|  | **Paluru tjana tjinguru leader wiru ngaraku Anangu panya palya tjuta nguwanpa.** |
|  | **Rights** panya wangkanyi kulintja wiru tjuta palyantjaku munu wirura wanantjaku:   * tjukaruru * tjungungku. |
|  | Nganana palyanu pipa nyangatja alpamilantjaku minyma, kungka munu gender diverse disability-tjara tjuta panya leader wiru ngaranytjaku. |
|  | Pipa nyangangka nganana nintini nyuntunya: |
|  | * nyaa wangkanyi leader |
|  | * yaaltji-yaaltji nyuntu leader wiru ngaraku |
|  | * **principles** tjuta nyuntu kulira wanantjaku leader wiru munu kunpu ngaranytjaku.   Principle panya wangkanyi kulintja wiru tjuta palyantjaku munu wirura wanantjaku. |
|  | Nganana nyuntunya nintini yaaltjingka alpa ngaranyi. |
|  | Nganana minyma, kungka munu gender diverse disability-tjara tjutangka tjungu warkaringu pipa nyangatja palyantjaku. |

## Nyaa leader?

|  |  |
| --- | --- |
|  | Leader alatji wangkanyi: |
|  | * panya Anangu kunpungku ngarala tjukarurungku wangkapai palumpa kulintjatjara |
|  | * Anangu kutjupa tjuta kulu wirura alpamilalpai munu tjukarurungkupai. |
|  | Tjutaku ngaranyi leader ngaranytjaku. |
|  | Tjinguru alatji: |
|  | * nyuntumpa walytja munu tjinguru malpa |
|  | * nyuntumpa teacher munu tjinguru nyuntumpa ngurangka nyinapai. |

## Kutjupa-kutjupa tjuta nyuntu tjinguru nintiringkula palyalku leader kunpu ngaranytjaku

|  |  |
| --- | --- |
|  | Kutjupa-kutjupa tjuta ngaranyi nintiringkunytjaku leader wiru ngaranytjaku. |
|  | Nyuntu tjinguru ninti wiya kutjupa tjutaku. |
|  | Kutjupa tjuta panya tjinguru nyanga alatji palyantjaku: | |
|  | * wangkara kulintjaku kuranyukutu | |
|  | * kulintjaku kutjupa-kutjupa tjuta yaaltji-yaaltji tjinguru ngaraku ngula | |
|  | * Anangu tjuta nintintjaku walytjangku kulintjaku nyaa tjanampa kunpu ngaranyi. | |
|  | Munu kutjupa tjuta alatji: | |
|  | * Anangu kutjupa tjutaku wangka munu kulintja tjanampa kulu wirura kulintjaku | |
|  | * trust palyani Anangu tjutangka | |
|  | * wangka utingku wangkantjaku Anangu tjutangka. | |
|  | Palya nyuntu wangkanyi, nyuntu mukuringkula.  Tjinguru marangku wangkapai nyuntu, tjaangku wiya. | |

|  |  |
| --- | --- |
|  | Munu kutjupa tjuta alatji: |
|  | * ngunti palyara munta wangkara kulu nyuntu walytjangku kulira utira wangkanyi mapalku |
|  | * tjukarurungku wangkanyi munu pulkara wangkanyi nyuntu mukuringkunytja tjutaku | |
|  | * tjinguru nyuntu wirura kutjupara palyalku |
|  | * tjinguru nyuntumpa kulintja tjuta utilku wanganarangku |
|  | * **rapa** ngarama.   Rapa ngarala nyuntu:   * walytjangku kunpu kulini * nintingku kutjupa-kutjupa tjuta palyani * kutjupa-kutjupa tjuta arkani. |
|  | Munu kutjupa tjuta alatji: |
|  | * kunpu ngaranyi witu-witu ngaranyangka |
|  | * Anangu kutjupa tjuta wirura atunymankupai |
|  | * Anangu kutjupa tjuta wirura  wangkara katulpai |
|  | * Anangu kutjupa tjuta alpamilara nintilpai. |

## Principle panya nyanga tjananya wananma leader wiru ngaranytjaku

|  |  |
| --- | --- |
|  | Principle panya 5 pala nyanga tjananya wananma leader wiru ngaranytjikitjangku. |
|  | 1. Kulintja tjuta kampa kutjupanama panya leader-angku palyalpai tjuta tjara. |
|  | 1. Anangu kutjupa tjutaku wangka munu kulintja tjuta wirura kulinma. |
|  | 1. Tjungu kutjula panya palyanma munu wangkama munu warkaringama. |
|  | 1. Pulkara wangkama Anangu kutjupa tjuta kutu munu wirura tjananya atunymanama munu alpamilanma. |
|  | 1. Walytjangku wirura atunymanama munu nyuntumpa ngura kulu. |
|  | Nganana utira wangkanyi nganampa principle tjuta tjara nyangatja tjaru. |
|  | Nganana walkatjunu nyuntu walytjangku palyantjaku kulu-kulu kutjupa-kutjupa tjuta principle paluru tjananya panya arkara nintiringkunytjaku. |
|  | Nyuntu pipa munu pen-pa kanyinma palyara walkatjunkunytjaku. |
|  | Nyuntu mukuringkula nyangatja tjananya palyanma: |
|  | * tjinguru kutjungku munu walytjangku |
|  | * tjinguru Anangu kutjupa tjutangka tjungu. |

## Principle 1: Kulintja tjuta kampa kutjupanama leader-angku palyalpai tjuta tjara

|  |  |  |
| --- | --- | --- |
|  | Nganana mukuringanyi tjukurpa nyangatja tjana panya leader-angku palyalpai tjuta kampa kutjupankunytjaku:   * Anangu tjuta panya kutjupa-kutjupa tjutaku witu-wituni palyantjaku munu yaaltji-yaaltji warkarinytjaku * kutjupa-kutjupa tjutaku pulkara mayatjaripai. | |
|  | Leader wirungku kulilpai Anangu tjuta panya kutjupa-kutjupa nyinanyi. |
|  | Panya nyanga palunya tjananya:   * tjanampa tjukurpa munu tjana yaaltji-yaaltji pulkaringkunytja * tjana yaaltji-yaaltji nyinantja munu paluru tjanalakutu palyantja tjuta * tjanampa kulintja tjuta. |
|  | Leader wirungku kulini tjungu warkaringkunyangka Anangu kutjupa tjutangka kunpu ngarapai. |

Palyantjaku 1: Walkatjura tjukurpa nyuntu tjinguru leader nganmanytju ngaranytja-tjara

|  |  |  |  |
| --- | --- | --- | --- |
|  | | Nyangangku nyuntunya alpamilani walytjangku kulintjaku nyuntu leader ngaranytja-tjara. | |
|  | | Pipa kutjupangka walkatjura nyuntumpa kulintja tjuta nyanga tjarutja tjuta ritamilara. | |
|  | | Tjinguru nyuntu alatji walkatjunkuku:  ‘Ngayulu leader ngaranyi ngayulu Anangu kutjupa tjuta nintinnyangka paluru tjana panya kunpu ngarala walytjangku palyantjaku.’ | |
|  | | Ngayulu leader ngaranyi ngayulu Anangu kutjupa tjuta nyanganpaku nintinnyangka… | |
|  | | Ngayulu leader ngaranyi ngayulu ngayuku kulintja tjuta wangkanyangka… | |
|  | | Ngayulu leader ngaranyi ngayulu Anangu kutjupa tjuta alpamilanangka… | |
|  | | Ngayulu leader ngaranyi panya warka wiru palyantjatjanu mununa malangka pukularipai… | |
|  | | Ngayulu leader ngaranyi tjukurpa uti wangkanyangka… | |

|  |  |  |  |
| --- | --- | --- | --- |
|  | | Ngayulu leader ngaranyi ngayulu rapangku Anangu tjutanguru wangkanyangka… | |
|  | | Ngayulu leader ngaranyi ngayulu Anangu tjuta kutu wangkanyangka nyanga tjananya tjara… | |
|  | | Ngayulu leader ngaranyi ngayulu wiru palyalpai nyanga tjananya… | |
|  | | Ngayulu leader ngaranyi ngayulu kunpungku palyalpai nyanga tjananya… | |

Palyantjaku 2: Nintiriwa nyuntu kutjupa-kutjupa  
tjuta nyaa palyalpai

|  |  |
| --- | --- |
|  | Nyangatja palyara nyuntu nintiringkuku nyuntu kutjupa-kutjupa tjuta leader-angku nyaa palyalku.  Pipa page**9**-pangka nyawa kutjupa-kutjupa tjuta ngaranyi nyaa nyuntu palyalku leader wiru ngarantjaku. |
|  | Tjinguru nyuntu kutjupa-kutjupa tjuta nganmanytju palyantja panya walkatjura munu walkatjura yaaltji-yaaltji nyuntu palyaningi. |
|  | Palya tjinguru nyuntu palyantja wiyatu uwankara. |
|  | Pala nyangangku tjinguru nyuntunya nintilku piruku nyuntu nyaaku tjanampaku nintiringkuku. |

## Principle 2: Kutjupa-kutjupa wiru tjuta kulira witira kanyintjaku munu palyantja tjuta kulu

|  |  |
| --- | --- |
|  | **Value wangkanyi – nyuntu panya tjinguru kutjupa-kutjupa wiru tjuta kulira kanyilku.** |
|  | Leader wirungku panya Anangu kutjupa-kutjupa tjuta uwankara mukulyangku kulilpai. |
|  | Nyangatja tjinguru Anangu kutjupa tjutaku kulintja munu paluru tjanampa tjukurpa kulu. |

Palyantjaku 1: Nyuntunyatjara tjukurpa wangka

|  |  |  |  |
| --- | --- | --- | --- |
|  | | Nyangatja palyara nyuntu piruku waintara nintiringkuku: | |
|  | | * nyuntunyatjara | |
|  | | * kutjupa tjuta tjara. | |
|  | | Mukuringkula nyuntu palya wangkanyi nyuntumpa tjukurpa.  Nyuntu tjinguru nyanga alatji wangkaku:   * tjukurpa tjuku-tjuku walkatjura * tjinguru nyuntu piitja palyalku walkatjura munta tjinguru puturungaka nintilku * tjinguru video kulunypa palyalku. | |
|  | | Nyangatja tjaru ritamilala nyuntunyala tjapini ka tjinguru nyuntunya alpamilalku nyuntumpa tjukurpa walkatjunkunytjaku. | |
|  | | Nyaa wiru tjuta ngarangu nyuntumpa life-pangka? | |
|  | | Kutjupa-kutjupa witu-witu nguwanpa tjuta nyaringu nyuntumpa life-pangka? | |
|  | | Anangu ngananya tjana nyuntula ila munu mukulya nguwanpa nyuntumpa life-pangka?  Nyaaku paluru tjana nyuntumpa life-pangka wiru ngaranyi? | |
|  | | Nyaaku nyuntu mukuringanyi?  Yaaltji-yaaltji mukulya nyangangku nyuntumpa life kutjupanu? | |
|  | | Nyaa wiru tjuta nyuntu palyanu?  Nyaapa nyuntu pulkara mulapaku pukularinyi? | |
|  | | Yaaltji-yaaltji nyuntumpa life kutjuparingu? | |
|  | | Nyuntumpa life ngula yaaltji-yaaltji kutjuparingkuku?  Nyuntu yaaltji-yaaltji nyanga palunya palyalku? | |

## Principle 3: Kutjupa-kutjupa wiya ngananala wiyangka

|  |  |
| --- | --- |
|  | Leader wirungku panya atunymankupai munu alpamilalpai Anangu uwankara tjukarurungku kulira wangkanytjaku tjukurpa paluru tjananya tjara. |
|  | Nyangatja panya alpamilani Anangu kutjupa tjuta panya alpa mantjilpai tjutaku kulu paluru tjana kulira palyantjaku. |

Palyantjaku 1: Walytjangku letter  
walkatjura nyuntalakutu

|  |  |
| --- | --- |
|  | Nyangatja palyara nyuntu tjinguru kulilku munu nintiringkuku yaaltji-yaaltji nyuntu wangkaku munu palyalku kutjupa-kutjupa tjutatjara. |
|  | Nyuntu walytjangku walkatjura pipangka nyuntu yaaltji-yaaltji wangkaku nyuntumpa ngurangka. |
|  | Nyuntumpa ngaranyi: |
|  | * ritamilantjaku pipa nyangatja yiya kutjunguru |
|  | * piruku kulila nyuntu yaaltji-yaaltji wangkara palyaningi kutjupa-kutjupa tjuta nyuntunyatjara. |

Palyantjaku 2: Yaaltji-yaaltji nyuntu alpamilani Anangu uwankara tjunguringkunytjaku

|  |  |  |  |
| --- | --- | --- | --- |
|  | | **Inclusion** panya wangkanyi uwankara tjungu:   * uwankara munu tjungungku * tjunguringkula warkaringanyi kiminitingka. | |
|  | | Uwankaraku ngaranyi tjunguringkunytjaku ngura tjanampangka. | |
|  | | Yaaltji-yaaltji nyuntu alpamilaningi Anangu kutjupa tjuta uwankara tjunguringkunytjaku.  Munu panya nyuntu kulu yaaltji-yaaltji walytjangku alpamilaningi tjunguringkunytjaku. | |
|  | | Nyangapalunya tjana walkatjura. | |
|  | | Nganana nyangatja walkatjunu nyuntu ritamilara walytjangku kulintjaku. | |
|  | | Ngayulu nintiringu kutjupa tjutaku walytjangku alpamilantjaku munu Anangu kutjupa tjuta kulu alpamilantjaku. | |
|  | | Ngayulu uti wangkangu Anangu kutjupa tjuta tjana panya ngayunya nyanga alatji alpamilantjaku. | |
|  | | Ngayulu Anangu kutjupa tjutangka tjunguringkula wangkangi munu nintiringu paluru tjanampa kulintja tjuta mantjintjaku. | |
|  | | Ngayulu kiminitingka nyinapai tjutangka tjunguringu:   * ngayuku kulintja tjuta wangkara ungangi * tjanampa kulintja tjuta kulintjaku. | |
|  | | Ngayulu wangkangu uputju kutjupa-kutjupa tjutangka yaaltji-yaaltji paluru tjana alpamilalku uwankara tjungu ngaranytjaku. | |
|  | | Ngayulu mitingi kutjupa tjutangka tjunguringkula wangkangi panya disability tjara tjutaku uwankara tjungu ngaranytjaku. | |
|  | | Ngayulu wangkangi tjukurpa ngayulu palyantja tjuta tjara disability-angka warkarinytja paluru tjana panya nintiringkunytjaku kulira wirura palyantjaku uwankara tjungu. | |
|  | | Ngayulu nintiningi Anangu kutjupa tjuta panya ngayulu wirura alpamilalpai munu uwankara tjungulpai. | |

## Principle 4: Atunymankunytjaku munu alpamilantjaku tjuta

|  |  |
| --- | --- |
|  | Leader wirungku ngurkantankupai Anangu yaaltji kuwari kunpu ngaranyi warka wiru palyantjaku. |
|  | Munu tjananya alpamilani piruku waintara kunpuringkunytjaku warka wiru palyantjaku. |
|  | Leader wirungku alpamilalpai kutjupa tjuta nintiringkunytjaku: |
|  | * Anangu wiru munu kunpu tjuta nyakupai |
|  | * tjungu warkarinytjaku kunpu palyantjaku. |

Palyantjaku 1: Nintiriwa Anangu kutjupa tjuta  
yaaltji-yaaltji kunpu ngaranyi

|  |  |
| --- | --- |
|  | Nyangangku nyuntunya nintilku: |
|  | * nyuntu yaaltji kunpu ngaranyi |
|  | * Anangu kutjupa tjuta kunpu nyakunytjaku. |
|  | Walytjangku kulila kutjupa ngananya kunpu. |
|  | Walkatjura nyanguru paluru kunpu ngaranyi. |
|  | Munu kulila nyuntu munu paluru yaaltji-yaaltji tjinguru kunpu ngaranyi. |
|  | Nyuntu nyangatja Anangu kutjupa tjutangka palyara, walytjangku-walytjangku tjukurpa wangka yaalara nyura kunpu ngarangi. |
|  | Nyanga palula malangka uwankarangku walkatjura yaaltji-yaaltji Anangu paluru kunpu ngaranyi. |
|  | Pipa palunya tapulara tjura Anangu palumpa pakutjangka.  Wiyaringkula uwankarangku nyakuku tjanampa pakutjangka pipa ngarinyangka. |

Palyantjaku 2: Palyala wangka wiru tjuta

|  |  |
| --- | --- |
|  | Nyangatja palyara nyuntu nintiringkuku walytjangku wiru munu kunpu tjuta kulintjaku. |
|  | Tjataringkula tjapila nyuntumpa malpa tjutawara:   * kulintja wiru tjuta * kulintja kura tjuta. |
|  | Nyanga palurulanguru uwankarangkutu walkatjura nyurampa kulintja wiru. |
|  | Tjinguru alatji:  ‘Ngayulu kuwari nyangatja wiru palyara wiyalku panya ngayulu kuranyu palyara wiyanu wiru kutjupa tjuta, tjinguru panya kuula wiyanu munu alpamilaningi ngayuku malpa tjuta.’ |
|  | Alatjingka wiyaringukula uwankarangku tjinguru walkatjura kanyini kulintja kutjupa-kutjupa wiru tjuta. |

## Principle 5: Walytjangku wirura atunymanama munu ngura nyuntumpa kulu

|  |  |
| --- | --- |
|  | Leader wirungku walytjangku atunymankupai kunpu munu safe nyinanytjikitja.  Nyuntu putu Anangu kutjupa tjuta alpamilani walytjangku atunymankunytja wiya ngaranyangka. |
|  | Nyuntu walytjangku wirura atunymankunyangka nyuntu alatji nintini Anangu kutjupa tjuta wirura walytjangku atunymankunytjaku. |
|  | Leader wirungku Anangu kutjupa tjuta kulu nyakula atunymankupai safe ngaranytjaku. |
|  | Nyangatja panya safe ngaranytjaku kamputangka kulu-kulu. |

Palyantjaku 1: Boundary tjunama

|  |  |
| --- | --- |
|  | Nyangatja palyara nyuntu nintiringkuku **boundaries** tjunkunytjaku.  Boundaries panya wangkanyi rules wanantjaku:   * nganampa * munu Anangu kutjupa tjutangku nganana-lakutu wirura wangkanytjaku munu palyantjaku. |
|  | Boundaries-pangku nyuntunya alpamilalku:   * nyuntu mukuringkunytja kutjupa-kutjupa tjuta kuranyu tjunkunytjaku * nintini Anangu kutjupa tjuta yaaltji-yaaltji nyuntunya respectamilanytjaku. |
|  | Tjinguru nyuntu nyuntumpa walytja tjuta wangkaku nyuntu paku wiyarikitja mukuringanyi warka wiyaringkula munu malangka palyani kutjupa-kutjupa tjuta. |

|  |  |
| --- | --- |
|  | Nyangatja walkatjura: |
|  | * nyuntu mukuringkunytja tjuta |
|  | * boundary nyuntumpa nyaapa ngaranyi nyuntunya nyanga palumpa alpamilantjaku |
|  | * yaaltji-yaaltji nyuntu tjapini boundary nyanga palumpa. |

Palyantjaku 2: Walytjangku atunymankunytjaku

|  |  |
| --- | --- |
|  | Nyangatja palyara nyuntu nintiringkuku yaaltji-yaaltji nyuntu walytjangku atunymankuku. |
|  | Tjinguru nyuntu alatji palyalku: |
|  | * malpa wirukutu wangkaku |
|  | * piitja walkatjunkuku paintangka |
|  | * exercise palyalku |
|  | * holiday anama. |
|  | Walkatjura yaaltji-yaaltji nyuntu atunymankuku nyangatja tjana: |
|  | * nyuntumpa kata munu Anangu |
|  | * nyuntumpa walytja tjuta munu malpa tjuta |
|  | * nyuntumpa kiminiti. |
|  | Plan panya palyanma nyuntu nyaa palyalku walytjangku atunymankunytjaku tjintu kutjupa-kutjupangka. |
|  | Tjinguru alatji kutjungara-kutjungara palyani:   * ali * mungartji * mungangka. |

## Nyuntunya alpamilantjaku

### Mentors

|  |  |
| --- | --- |
|  | **Mentor** panya wangkanyi Anangu tjuta nintilpai wirura warka palyantjaku. |
|  | Leader-angku nyuntu alatji: |
|  | * alpa mantjini mentor-nguru |
|  | * alpamilani Anangu kutjupa tjuta mentor-ngarala. |
|  | Nyuntu mentor ngarala panya kulinma Anangu paluru yaaltjingka kunpu ngaranyi munu wiru palyalpai.  Panya pulkarangku kulintja wiya paluru putu nguwanpa palyalpai. |
|  | Nyuntu panya Anangu palunya wirura alpamilala. |
|  | Tjinguru panya purkarangku patanma paluru tjana palyara wiyantjaku warka. |
|  | Nyuntu alpa kutjupa nyanganyi Anangu disability-tjara tjuta mentor ngaranytjaku internet-pangka. [www.pwd.org.au/projects/advancing- women-project/](http://www.pwd.org.au/projects/advancing-women-project/) |

### Alpamilalpai tjuta

|  |  |
| --- | --- |
|  | Nyuntu alpa tjuta ngurini: |
|  | * Anangu disability-tjara tjutanguru wangkapai |
|  | * **Peer support** wangkanyi panya kulintja lipula tjutangku mitingi purunypa wangkanyi nyinara.   Alpa panya kulintja lipula tjutangku wangkanyi:   * tjungu ngarantjaku * alpamilantjaku. |
|  | Nyuntu nyanga tjanala tjunguringkula tjinguru Anangu kutjupa tjuta nyuntu malpa wiru palyalku. |
|  | Nganana kulu mitingi palyani nyanga palunya purunypa.  Nyuntu mukuringkula nyawa facebook-pangka.  [www.facebook.com/groups/WWDACommunity/](file:///\\Tiagn01\tiag\IAG\5806%20-%20WWDA%20-%20Leadership%20&%20Mentoring%20Toolkit%20-%20ER\5806%20-%20WWDA%20-%20Leadership%20&%20Mentoring%20toolkit\1_Copy\www.facebook.com\groups\WWDACommunity\) |
|  | Kutjupa nyuntu nintiringkuntjaku mukuringkula mitingi palyantjikitja nyawa Limbs 4 Life website-pangka.  [www.limbs4life.org.au/peer-support](http://www.limbs4life.org.au/peer-support) |
|  | Nyuntu kutjupa ini tjuta ngurira nyanganyi panya disability-tjara alpamilalpai tjuta munu wangkapai tjuta website panya Voices Together.  [www.voicestogether.com.au/](https://www.voicestogether.com.au/) |

### Alpamilantjaku kutjupa tjuta ngaranyi

|  |  |
| --- | --- |
|  | Nganana nintira wangkanyi alpa kutjupa tjuta kulu pipa nyangangka. |
| A mouse cursor pointing at something  Description automatically generated | Kutjupa ini panya alpamilalpai tjuta kulu website-pangka walkatjunu.  [www.neve-plainenglish.wwda.org.au/level-4-page/helpline-directory](file:///G:\Shared%20drives\W\Women%20with%20Disabilities%20Australia\QETH03395%20(FN)\03_Working%20files\www.neve-plainenglish.wwda.org.au\level-4-page\helpline-directory) |

#### Lifeline

|  |  |
| --- | --- |
| A logo for a lifeline  Description automatically generated | Lifeline-tu alpamilalpai Anangu ngaltutjara tjinguru putu kulira walytjangku iluntankunytjikitjangku kulilpai tjutaku. |
|  | Lifeline-takutu palya ringamilala nyuntu mukuringkula.  **13 11 14** |

#### 1800RESPECT

|  |  |
| --- | --- |
| A black background with orange text  Description automatically generated | 1800RESPECT-pangku alpamilalpai Anangu **domestic munu family violence** pangka nyinapai tjuta. |
|  | Domestic violence panya wangkanyi Anangu nyuntula ila nyinapaingku pikaku punganyi munu kurara kanyilpai munu tjinguru nyuntala akumunaringkupai rawa:   * tjinguru kuringku munu miita-miitangku * tjinguru walytja kutjupangku * tjinguru Anangu nyuntunya atunymankupaingku * Anangu nyuntula nyinapaingku. |
| A person holding a cell phone  Description automatically generated | Nyuntu ringamilala.  **1800 737 732** |

#### QLife

|  |  |
| --- | --- |
| A colorful letter q with pink and blue text  Description automatically generated | QLife pangku alpamilalpai **LGBTQIA+** Anangu munu tjanampa walytja tjuta kulu. |
| A group of people standing in a line  Description automatically generated | Panya letter LGBTQIA wangkanyi lesbian, gay, bisexual, transgender, queer or questioning, intersex munu asexual.  Munu panya ‘+’ pangku wangkanyi tjinguru tjanampa ini ngarantja wiya list nyanga palula. |
| A person with purple hair and a black coat holding a cell phone to her ear  Description automatically generated | Nyuntu palya ringamilala tiimi 3.00 pm nguru 10:30 pm kutu.  **1800 184 527** | |

#### 13YARN

|  |  |
| --- | --- |
| A colorful logo with black background  Description automatically generated | 13YARN panya alpamilalpai Anangu munu Torres Strait Islander tjuta. |
| A person talking on a cell phone  Description automatically generated | Nyuntu ringamilala.  **13 92 76** |

## Ini tjuta

**Pipa nyangangka ini panya maru ngaranytja tjuta.**

|  |  |  |
| --- | --- | --- |
|  | Boundaries  Boundaries panya wangkanyi rules wanantjaku:   * nganampa * munu Anangu kutjupa tjutangku nganana-lakutu wirura wangkanytjaku munu palyantjaku. | |
|  | Rapa  Rapa ngarala nyuntu:   * walytjangku kunpu kulini * nintingku kutjupa-kutjupa tjuta palyani * kutjupa-kutjupa tjuta arkani. |
|  | Domestic munu family violence  Domestic violence panya wangkanyi Anangu nyuntula ila nyinapaingku pikaku punganyi munu kurara kanyilpai munu tjinguru nyuntala akumunaringkupai rawa:   * tjinguru kuringku munu miita-miitangku * tjinguru walytja kutjupangku * tjinguru Anangu nyuntunya atunymankupaingku * Anangu nyuntula nyinapaingku. | | |
|  | Gender diverse  Gender diverse panya wangkanyi tjinguru putu nguwanpa kulini paluru nyitayira wiya munu kungka wiya. |
|  | Inclusion  Inclusion panya wangkanyi uwankara tjungu:   * uwankara munu tjungungku * tjunguringkula warkaringanyi kiminiti-angka. |
|  | LGBTQIA+  Panya letter LGBTQIA wangkanyi lesbian, gay, bisexual, transgender, queer or questioning, intersex munu asexual.  Munu panya ‘+’ pangku wangkanyi tjinguru tjanampa ini ngarantja wiya list nyanga palula. |
|  | Mentor  Mentor panya wangkanyi Anangu tjuta nintilpai wirura warka palyantjaku. |
|  | Peer support  Alpa panya kulintja lipula tjutangku wangkanyi:   * tjungu ngaranytjaku * alpamilantjaku. |
|  | Principles  Principle panya wangkanyi kulintja wiru tjuta palyantjaku munu wirura wanantjaku. |
|  | Right  Rights panya wangkanyi kulintja wiru tjuta palyantjaku munu wirura wanantjaku:   * tjukaruru * tjungungku. |
|  | Value  Value panya wangkanyi nyuntu panya tjinguru kutjupa-kutjupa wiru tjuta kulira kanyilku. |

## Ngananala-kutu wangkanytjaku

|  |  |
| --- | --- |
|  | Nyuntu nganananya ringamilala.  **0438 535 123** |
|  | Kutjupa email iyala.  officeadmin@wwda.org.au |

|  |  |
| --- | --- |
| Information icon from the Information Access Group logo | Information Access Group-pangku pipa nyangatja palyanu panya easy ritamilantjaku munu piitja tjanampa tjuta kulu utjamilanu. Piitja nyanganpa utjamilantjaku wiya. Kutjupa tjapintjaku piitja-tjara nyuntu nyangatja nyawa [www.informationaccessgroup.com](http://www.informationaccessgroup.com).  Munu Job number nyangatja wangka 5806. |